
    בדואר
א.ג.נ.,

הנדון:איליי רפאל קאחו , ת"ז 216325563
                        תאונה מיום 25/4/20
נתבקשתי ע"י מרשיי, הורי הקטין הנפגע שבנדון לפנות אל כב' ולפרט כדלקמן:
1. בתאריך 25.4.20 בסביבות השעה 15:00 או בסמוך לכך, ברחוב הבוסתן במועצה צפרירים, עת רכב הקטין על אופניו, לאחר שעבר את הבאמפר אשר היה מצוי על הכביש פגעו אופניו בבור והוא  נפל ונחבל (להלן:"התאונה").
*רצ"ב תמונת המפגע ומיקומו.
2. לאחר התאונה טופל הקטין במוקד טרם לרפואה דחופה שם אובחנו חבלות בברך שמאל ובמרפק ימין. לאחר קבלת טיפול רפואי ראשוני אשר כלל חבישה וחיטוי הפצעים שוחרר הקטין לביתו בהמלצה להמשך מעקב רפואי ומנוחה.
3.  הקטין אשר המשיך לסבול מכאבים והגבלה בתנועות ברך שמאל, כמו גם קושי בהליכה פנה לקבלת טיפול רפואי והוחלט להפנותו לביצוע בדיקות הדמיה אשר הדגימו גוף חופשי בברך שמאל עם חשש לשבר תלישה של אמננס טיביאלי והוא הופנה למיון להמשך בירור וטיפול.
4. הקטין אושפז בבית החולים הדסה עין כרם, בירושלים, שם, נוכח החשד לשבר טיביאל אמיננס עם מעורבות מיניסקיאלית הוחלט להפנותו לבדיקת MRI והוא שוחרר מבית החולים כשרגלו נתונה במחוך צירים עם סד ביישור מלא, בהמלצה לנטילת משככי כאבים והמשך מעקב רפואי קפדני. בדיקת ההדמיה שביצע  הדגימה צורך בהתערבות ניתוחית.
5. ביום 10.5.20 אושפז הקטין בבית החולים הדסה, בירושלים, תחת הרדמה בוצע בו ניתוח אורטוסקופי לצורך קיבוע עם בורג. לאחר הניתוח שוחרר הקטין לביתו כשהוא אסור בדריכה ובהמלצה לנטילת משככי כאבים, ביצוע טיפולי פיזיותרפיה, מנוחה ממושכת והמשך מעקב רפואי.
6. הקטין המשיך במעקב רפואי במסגרת בית החולים ובמסגרת הקהילה, הוא הופנה לרכישת אביזרים אורתופדיים תומכים והופנה לביצוע טיפולי פיזיותרפיה אינטנסיביים הן במסגרת הקהילה והן במסגרת פרטית לצורך שיפור טווחי תנועה ושיקום הליכה.
7. הקטין המשיך לבצע טיפולים ומעקב קפדניים ואך ביום 1/7/21 הוחלט כי יכול לשוב לפעילות גופנית לרבות שיעורי חינוך גופני בהתאם ליכולת.
* רצ"ב תעודות רפואיות.
אין ספק כי התאונה נגרמה עקב התרשלותכם, אשר באה לידי ביטוי במחדלים הבאים:
1. לא דאגתם לתשתיות בטוחות ונטולות מפגעים.
2. לא דאגתם לשלומם של רוכבי הכלים הדו גלגליים.
3. לא דאגתם להסיר את המפגע
4. לא דאגתם לגדר את המפגע.
5. לא דאגתם להסב את תשומת לב באי המקום בדבר המפגע.
6. לא עשיתם דבר ו/או לא עשיתם די על מנת למנוע את התאונה.
7. לא דאגתם לספק לבאי המקום סביבה בטוחה.
8. נהגתם בחוסר זהירות ובחוסר אכפתיות.
9. לא נהגתם כפי שמחזיק מקרקעין סביר היה נוהג בנסיבות העניין.
10. לא נהגתם כפי שעיריה סבירה וזהירה היתה נוהגת בנסיבות דומות.
11. הפרתם את חובותיכן החקוקות בסעיפים 235, 249 (29) לפקודת העיריות (נוסח חדש).    
8. מאז התאונה ומחמת תוצאותיה סובל הקטין מכאבים והגבלה בתנועות ברך שמאל, מקושי בהליכה ועמידה ממושכות, מקושי בעליה וירידת מדרגות, מחוסר יציבות, מקושי במעברים, מכאבים בעת חילופי מזג אוויר, הוא נזקק לקבלת טיפול רפואי ויזקק לו גם בעתיד.
9. מחמת התאונה ותוצאותיה, בשים לב לאופיה לחומרתה, נזקק הקטין לעזרת הזולת מוגברת והוריו נאלצו להיעדר מעבודתם ומעיסוקיהם על מנת לסעוד ובהמשך לעזור לקטין.
10. מחמת התאונה ותוצאותיה, נגרמו להורי הקטין הוצאות בגין רכישת אביזרים אורתופדיים, תרופות לשיכוך הכאב, הוצאות טיפולי פיזיותרפיה והוצאות בגין שימוש במוניות והסעות מיוחדות.
11. להערכת יועצנו הרפואיים נכותו של הקטין הינה בשיעור של 10%-15% לצמיתות. בנסיבות המתוארות לעיל, ואך על מנת לייתר את הצורך בהגשת תביעה וצירוף חוות דעת, אהיה מוכן להמליץ בפני מרשיי על סילוק תביעתם תמורת פיצוי גלובאלי בסך 350,000 ₪ בתוספת שכ"ט עו"ד ומע"מ
12. נא עמדתכם המהירה לסילוק התביעה מחוץ לכותלי בית המשפט.
*רצ"ב יפוי כח חתום על ידי מרשיי.








בכבוד רב ובתודה,

